da da da da da da da hu de en da de sv da en en da da en nl it hbs_lat da da da da sv da da sv en da sv en da en da es da da da da hu de en da de sv da en en da da en nl it hbs_lat da da da da sv da da sv en da sv en da en da en da da es de en da da da da da en sv da da da da da da da de de en da pt da da da de da en da fr en sv da da es da es da es da es da da da nb da da nb da da nb da da da da ru de sv fr de sv es en es tr da
Sønder Boulevard: Tidsrejse fra arbejderkvarter til hipsterparadis - Dansk Arkitektur Center - DAC
Vil man vil opleve moderne lokal vibe og historisk kontrast, skal man unde sig selv en tur fra Halmtorvet og ned ad den 1,3 km lange boulevard på Vesterbro.
Sønder Boulevard er måske byens længste uformelle samlingssted. Særligt om sommeren bliver scenen sat af unge hipstere, børnefamilier og af og til også nogle af de helt gamle københavnere, der er fløjtende ligeglade med, om øllet er microbrew, og om skægget er trimmet. Mennesker siver mellem barer, børnehaver og kiosker og ud på den grønne midterrabat, der blev renoveret, da Vesterbro i 00’erne stadig mest holdt sig inden døre.
Boulevarden ligger i lige forlængelse af Halmtorvet med Kødbyens barer, spisesteder, gallerier og moderne kontorfællesskaber. Overgangen er som et knudret garnnøgle af trafik, stier og sidegader, hvor byens brogede historie stadig er synlig. Her ligger gamle værtshuse, der stadig drives, som i fordums tid i Vesterbros svundne arbejdermiljø. Ned ad sidegaderne er der endnu adgang til nogle af de pornobutikker, der som de første i verden blev lovlige her. Det er ikke mange år siden, boulevarden lå som en lang øde strækning med vissent græs og et hegn hele vejen ned langs midterrabatten. Hegnet skulle forhindre biler i at tage genvej over den. Det ville ikke falde nogen ind at gøre i dag. Omgivelserne ser ud til at have stor indflydelse på, hvordan man opfører sig.
Vejen videre op langs Sønder Boulevard er omgivet af boligejendomme, flere med små butikker og caféer i gadeniveau. De blev bygget til datidens arbejdere. I dag vidner livet på boulevarden om en anden beboersammensætning. Hvis man går langs midterrabatten, vil man bemærke, hvordan ganske små forandringer i højder, beplantning og stiforløb kan gøre en lang, buet strækning ekstremt foranderlig. Her er masser af steder at slå sig ned, og er vejret for koldt, er der nok en varm café, der har åbent i nærheden.
De fleste lejligheder langs boulevarden var oprindeligt små 2- og 3-værelses lejligheder. I dag er mange af dem slået sammen, og børnefamilierne er blevet boende.
Om sommeren kan man være heldig at støde på loppemarkeder eller festivaler på midterrabatten. Om vinteren er der varme og tæpper uden for nogen af cafeerne.
Folkehuset Absalon med fællesspisning, dans og foredrag. <
Hvis man drejer skarpt til højre for enden af Sønder Boulevard, vil man komme til Enghaveparken. Om vinteren er her skøjtebane. Om sommeren hænger de lokale ud på græsset eller ved det store bassin.
Drejer man i stedet til venstre og krydser vejen, dukker Vestre Fængsel op. Bag dette ligger et gammelt industriområde, hvor der både er en specialbygget sal til skatere og en nycirkus-skole ved navn AFUK, hvor man kan være heldig at ramme ind i en forestilling.
Lige fremme kommer man til et højhus med en del uddannelsesinstitutioner. Det er forport til Carlsberg Byen, hvor man kan gå på opdagelse i ny og gammel arkitektur, der lige nu er ved at samle sig til et helt nyt kvarter, efter at pladsen blev for trang til det gamle bryggeri.
Tullinsgade: Verdens mindste hotel
Værnedamsvej: Københavnernes lille Paris
Skydebanehaven: Offentlig baghave på Vesterbro
Mere nyt om arkitektur? Tilmeld dig nyhedsbrev
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.